CELEX: 62017TN0018
Language: fi
Date: 2017-01-13 00:00:00
Title: Asia T-18/17: Kanne 13.1.2017 – Tšekki v. komissio

6.3.2017   
            
            
               FI
            
            
               Euroopan unionin virallinen lehti
            
            
               C 70/25
            
         Kanne 13.1.2017 – Tšekki v. komissio
   (Asia T-18/17)
   (2017/C 070/35)
   Oikeudenkäyntikieli: tšekki
   
      Asianosaiset
   
   
      Kantaja: Tšekin tasavalta (asiamiehet: M. Smolek and J. Vláčil)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan alkoholin täydellistä denaturointia koskevien menetelmien molemminpuolisesta tunnustamisesta valmisteverottomuutta varten annetun asetuksen (EY) N:o 3199/93 liitteen muuttamisesta 20.10.2016 annetun komission täytäntöönpanoasetuksen (EU) 2016/1867 ja
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka perustuu SEU 13 artiklan 2 kohdan rikkomiseen ja alkoholin ja alkoholijuomien valmisteverojen rakenteiden yhdenmukaistamisesta 19.10.1992 annetun neuvoston direktiivin 92/83/ETY 27 artiklan 3 ja 4 kohdan rikkomiseen. Tšekin tasavalta väittää, että antamalla riidanalaisen asetuksen komissio on puuttunut Tšekin tasavallan kansallisiin määräyksiin, jotka koskevat alkoholin täydelliseen denaturointiin, huolimatta siitä, ettei Tšekin tasavalta ollut lähettänyt komissiolle direktiivin 92/83 27 artiklan 3 kohdan mukaista ilmoitusta ja että komissio oli toisaalta toistuvasti ilmoittanut, että se oli kyseisestä toiminnasta eri mieltä. Direktiivin 92/83 27 artiklan 4 kohdan mukaan ei kuitenkaan ole mahdollista puuttua jäsenvaltioiden kansallisiin vaatimuksiin, jotka koskevat alkoholin täydellistä denaturointia, ilman, että kyseinen jäsenvaltio tekee ilmoitusta.
            
         
               2)
            
            
               Toinen kanneperuste, joka perustuu direktiivin 92/83 27 artiklan 1 kohdan a alakohdan rikkomiseen, koska eurodenaturant 1:1:1 ei ole kyseisen säännöksen mukainen, koska se ei tarjoa riittäviä takeita veronkierron torjumiseksi. Eurodenaturant 1:1:1:a, joka on hyvin laimea denaturointiseos, ja kyseisellä seoksella täydellisesti denaturoitua alkoholia on helppo käyttää väärin alkoholijuomien valmistuksessa.